CELEX: 62020TN0519
Language: hr
Date: 2020-08-13 00:00:00
Title: Predmet T-519/20: Tužba podnesena 13. kolovoza 2020. – LP protiv Parlamenta

19.10.2020   
            
            
               HR
            
            
               Službeni list Europske unije
            
            
               C 348/23
            
         
      Tužba podnesena 13. kolovoza 2020. – LP protiv Parlamenta
      (Predmet T-519/20)
      (2020/C 348/33)
      Jezik postupka: nizozemski
      
         Stranke
      
      
         Tužitelj: LP (zastupnici: J. Bosquet i G. Op de Beeck, odvjetnici)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku tijela za imenovanje o odbijanju njegova zapošljavanja kao akreditiranog parlamentarnog pomoćnika u Europskom parlamentu od 22. listopada 2019. (prva pobijana odluka);
               
            
                  —
               
               
                  poništi odluku Glavnog tajnika Europskog parlamenta od 14. svibnja 2020. o odbijanju žalbe koju je tužitelj u skladu s člankom 90. stavkom 2. Pravilnika o osoblju podnio protiv prve pobijane odluke (druga pobijana odluka);
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sljedeći tužbeni razlog.
      Jedini tužbeni razlog: povreda članka 128. stavka 2. točke (c) Uvjeta zaposlenja koji se primjenjuju na ostale službenike Europske unije i članka 41. stavaka 1. i 2. Povelje Europske unije o temeljnim pravima
      
                  —
               
               
                  Povreda članka 128. stavka 2. točke (c) Uvjeta zaposlenja koji se primjenjuju na ostale službenike Europske unije jer je Europski parlament taj članak nepravilno protumačio na način da on zahtijeva da ne postoji upis u kaznenu evidenciju. No, taj se članak odnosi na zahtjeve u vezi s radnim mjestom, pri čemu je napomena u izvatku iz kaznene evidencije relevantna samo ako može utjecati na značajku koja je bitna za radno mjesto ili utječe na konkretno obavljanje radnih zadaća. Obrazloženje pobijanih odluka u suprotnosti je s tim člankom jer je tuženik u drugoj pobijanoj odluci potvrdio da nema stvarne, sadašnje i dovoljno ozbiljne opasnosti za uredno obavljanje radnih zadaća jer je riječ samo o pukim „sumnjama” u tužiteljev moralni integritet.
               
            
                  —
               
               
                  Povreda članka 41. stavaka 1. i 2. Povelje Europske unije o temeljnim pravima i ondje utvrđenog načela dobre uprave jer Europski parlament prilikom ispitivanja u okviru zapošljavanja tužitelja nije razmotrio sve relevantne okolnosti. Nisu uzete u obzir činjenica da postoji odnos povjerenja s dotičnim članom Europskog parlamenta ni činjenica da je tužitelj već parlamentarni pomoćnik u parlamentu jedne belgijske savezne zemlje. Usto je Europski parlament zanemario priznanje krivnje u tužiteljevoj žalbi jer je utvrdio da mu nedostaje svijesti o odgovornosti zbog toga što relativizira kazneno djelo navedeno u izvatku iz kaznene evidencije. Pobijane odluke također su manjkavo obrazložene.